text: [{"text_idx": "#000003", "text": "Si\u0301\u00f0ani 2013 hevur Team Rynkeby F\u00f8royar su\u0301kkla fyri at savna inn pening til b\u00f8rn vi\u00f0 li\u0301vsh\u00e6ttisligum sju\u0301kum. Sja\u0301lvbodna\u00f0 arbei\u00f0i\u00f0 hja\u0301 felagsskapinum stu\u00f0lar b\u00f8rnum vi\u00f0 hjarta-, lunga- og krabbasju\u0301kum og teirra familjum. Betri Stu\u00f0ul hevur \u00f8ll a\u0301rini veri\u00f0 ein av h\u00f8vu\u00f0sstu\u00f0lunum hja\u0301 Team Rynkeby F\u00f8royar."}, {"text_idx": "#000005", "text": "Hjartaliga v\u00e6lkomin til Betri her i\u0301 Saltangara\u0301, \u00f8ll somul! Og takk fyri at tit ste\u00f0ga a\u0301 hja\u0301 okkum, nu\u0301 tit eru a\u0301 veg avsta\u00f0. Eg veit, at tit hava ein dru\u0301gvan dag fyri framman, og no\u0301gv vilja eiga eitt petti av tykkum, men vit eru ordiliga gla\u00f0 og errin av at fa\u0301a tykkum uppa\u0301 bes\u00f8k. Okkara felags s\u00f8ga gongur nevniliga no\u0301gv a\u0301r aftur i\u0301 ti\u0301\u00f0ina."}, {"text_idx": "#000006", "text": "Ti\u0301 fyri 9 a\u0301rum si\u0301\u00f0ani kom ein sm\u00e6\u00f0in, gulur ho\u0301pur og r\u00e6tti okkum i\u0301 Betri hondina. Og eg kann siga sum er, at vit beinanvegin blotna\u00f0u i\u0301 kn\u00f8unum og fingu b\u00e6\u00f0i hjartabankan og gott eyga til tykkum. Tit vo\u0301ru li\u0301vlig og skemtandi, men eisini a\u0301lvarsom og ey\u00f0mju\u0301k. Vit blivu bergtikin av go\u0301\u00f0a hjartalagnum og v\u00f8kru vir\u00f0unum, sum vo\u0301ru so ey\u00f0sy\u0301nd."}, {"text_idx": "#000008", "text": "Nu\u0301 \u2013 9 a\u0301r seinni \u2013 halda vit framvegis saman. Betri og Rynkeby hava gingi\u00f0 saman i\u0301 9 a\u0301r, og sum a\u0301rini eru gingin, eru vit bara blivin betri vi\u00f0 tykkum. Vit elska enn tykkara li\u0301vliga og skemtandi mane\u0301r, og tann ma\u0301tan, sum tit nu\u0301 so spelkin bera gulu kl\u00e6\u00f0ini. Og sja\u0301lvt um tit kanska hava mist ta\u00f0 sm\u00e6dni, sum ey\u00f0kendi tykkum i\u0301 byrjanini \u2013 og sja\u0301lvt um tit nu\u0301 eru blivin meiri sja\u0301lvsikkur og elegant \u2013 so vita vit, at tit kortini hava var\u00f0veitt ey\u00f0mju\u0301kleikan og go\u0301\u00f0a hjartalagi\u00f0."}, {"text_idx": "#000010", "text": "Ti\u0301.. vit vilja hava ein partnara, sum er vi\u00f0 uppa\u0301 at skapa tryggleika. At fyribyrgja sju\u0301ku. Og at gagna samfelagnum. Hetta eru okkara o\u0301fra\u0301vi\u0301kiligu kriteriu til dreymapartnaran. Og tit uppfylla \u00f8ll try\u0301 kriteriini. Ti\u0301 haldi eg, at ta\u00f0 riggar so v\u00e6l okkara millum. Ti\u0301 bli\u0301va vit vi\u00f0 at halda i\u0301 ti\u0301 hondini, sum tit r\u00e6ttu okkum fyri 9 a\u0301rum si\u0301\u00f0ani. Tit hava enn ta\u00f0 ga\u0301vumilda og gevandi lyndi\u00f0, og i\u0301 ti\u0301 stu\u00f0la vit tykkum framvegis 100%."}, {"text_idx": "#000011", "text": "Ti\u0301 skulu tit fa\u0301a eina heilsan vi\u00f0 a\u0301 vegnum, nu\u0301 tit fara avsta\u00f0. Og a\u0301\u00f0renn eg handi kapteininum eina peningaga\u0301vu, vil eg bara takka tykkum hjartaliga fyri tykkara innsats og tru\u0301\u00f0festi \u2013 og ynskja tykkum ein fra\u0301li\u0301kan tu\u0301r til Pari\u0301s. \ud83d\udeb4\ud83d\udeb4\u200d\u2642\ufe0f"}, {"text_idx": "#000016", "text": "Men hvat liggur i\u0301 grundini i\u0301 or\u00f0inum \u201dat stu\u00f0la\u201d?"}, {"text_idx": "#000017", "text": "Sprotin sigur, at \u201dein stu\u00f0ul\u201d er okkurt, sum man sty\u00f0jar seg til. Ta\u00f0 er ein, sum er \u00f8\u00f0rum til hja\u0301lpar. Ta\u00f0 kann eisini vera ein stu\u0301tta undir onkrum, sum ver\u00f0ur hildi\u00f0 uppi, so ta\u00f0 ikki smokkar saman."}, {"text_idx": "#000018", "text": "\u201dAt stu\u00f0la\u201d, sigur Sprotin, er at veita hja\u0301lp og styrk."}, {"text_idx": "#000019", "text": "Tann stu\u00f0ulin, tit veita familjum, sum ver\u00f0a raktar av a\u0301lvarsamari sju\u0301ku, kann ikki ly\u0301sast vi\u00f0 or\u00f0um."}, {"text_idx": "#000020", "text": "Tit geva teimum okkurt at sty\u00f0ja seg til, og tit eru vi\u00f0 til at stu\u0301tta undir hesar familjurnar og bera teimum uppi. Tit hja\u0301lpa og styrkja."}, {"text_idx": "#000026", "text": "Tit stu\u00f0la. Og i\u0301 Betri Stu\u00f0ulsgrunninum hava vit veri\u00f0 fegin um at standa saman vi\u00f0 tykkum i\u0301 arbei\u00f0inum \u2013 og at hava veri\u00f0 tykkum til hja\u0301lpar fi\u0301ggjarliga."}, {"text_idx": "#000030", "text": "Og so hava tit fingi\u00f0 fo\u0301lk \u2013 eisini vaksin fo\u0301lk \u2013 at bru\u0301ka hja\u0301lm, ta\u0301 tey su\u0301kkla. Og ta\u00f0 er i\u0301 s\u00e6r sja\u0301lvum eitt bragd. Ti\u0301 a\u0301\u00f0renn tit komu, vo\u0301ru ta\u00f0 bara n\u00f8kur heilt fa\u0301, sum bru\u0301ktu hja\u0301lm."}, {"text_idx": "#000031", "text": "I\u0301 8 a\u0301r hava vit s\u00e6\u00f0 tykkum gulu su\u0301kklarar a\u0301 vegnum. I\u0301 8 a\u0301r hava tit vi\u00f0 egnum kroppum stri\u0301\u00f0st fyri hesum go\u0301\u00f0a endama\u0301linum."}, {"text_idx": "#000034", "text": "So fyri tykkara go\u0301\u00f0a intiativ, tykkara hugskot, tykkara go\u0301\u00f0a endama\u0301l og tykkara stri\u0301\u00f0, fa\u0301a tit hervi\u00f0 ein kekk uppa\u0301 125.000 kro\u0301nur fra\u0301 Betri Stu\u00f0ulsgrunninum."}, {"text_idx": "#000039", "text": "Fremsta endama\u0301li\u00f0 hja\u0301 Betri Stu\u00f0ul er at skapa tryggleika umvegis stu\u00f0ul. Hetta gera vit vi\u00f0 at stu\u00f0la a\u0301t\u00f8kum, felagsskapum og verk\u00e6tlanum, sum betra tryggleika, heilsu og samfelag okkara."}]